Satulabikiri

Satulabikiri (Polypterus endlicheri) tai satulaniilinhauki on bikirien heimoon (Polypteridae)  kuuluva afrikkalainen sisävesikala. Se on melko suurikokoinen, jopa 63 senttimetrin mittainen ja 3,3 kilogramman painoinen. Satulanbikiri elää lammissa ja joissa. Sitä tavataan endeemisenä Afrikan Beninissä, Burkina Fasossa, Kamerunissa, Keski-Afrikan tasavallassa, Tšadissa, Norsunluurannikolla, Etiopiassa, Ghanassa, Guineassa, Guinea-Bissaussa, Malissa, Nigeriassa, Etelä-Sudanissa ja Sudanissa. Satulabikirin ravintoa ovat kotilot ja äyriäiset.

 Lähteet 

Luokka:Lapaeväkalat